Timotijs Vebsters

**Timotijs Vebsters** (; dzimis , miris ) bija Lielbritānijā dzimis amerikāņu likumsargs un karavīrs. Viņš dienēja kā Pinkertona aģents un Savienības spiegs, un bija pirmais spiegs Amerikas pilsoņu karā, kas tika sodīts ar nāvi.

## Biogrāfija
1830. gada augustā Vebsters kopā ar vecākiem ieradās Amerikā un apmetās Prinstonā, Ņūdžersijas štatā. Pirms 1850. gada viņš kļuva par policistu Ņujorkā. 1853. gadā viņš iepazinās ar Alanu Pinkertonu un 1856. gadā sāka strādāt Pinkertona privātajā detektīvu aģentūrā.

1841. gada 23. oktobrī Prinstonā, Ņūdžersijas štatā, Vebsters apprecējās ar Šarloti Sproulzu, un pārim bija četri bērni, no kuriem divi nomira jau bērnībā. Viņu dēls Timotijs jaunākais, dzimis 1843. gadā, 1862. gada 30. jūlijā pievienojās Savienības armijai no Onergas, Ilinoisas štatā, un 1864. gada 11. jūnijā tika ievainots Braisas krustojuma kaujā netālu no Riplijas, Misisipi štatā, un tika nogādāts Konfederācijas cietumā Mobilā, Alabamas štatā, kur viņam tika amputēta kāja. Viņš tur vēlāk nomira 1864. gada 4. jūlijā. Viņa mirstīgās atliekas tika pārvestas uz ziemeļiem uz Onergu, un apglabātas Onergas kapsētā blakus viņa vectēvam Timotijam Vebsteram vecākajam, kurš nomira Onergā 1860. gadā.

## Amerikas Pilsoņu karš
1861. gada sākumā Pinkertons nosūtīja Vebsteru un detektīvi Hetiju Lotoni izliekoties par dienvidnieku ģimeni (Vebsteres kundzi) uz Baltimoras apgabalu un tur viņi kļuva par dienvidus atbalstošas ​​grupas biedriem, ar uzdevumu ziņot par separātistu plāniem un aktivitātēm. Daļa no Vebstera sniegtās informācijas apstiprināja Pinkertona apgalvojumu, ka pastāvēja Baltimoras sazvērestība, lai nogalinātu prezidentu Linkolnu, kad viņš 1861. gadā devās cauri Baltimorai uz savu inaugurāciju.

Pēc kara sākuma Pinkertons sāka nodrošināt aģentus Savienības armijām Džordža B. Maklelana vadībā. No 1861. līdz 1862. gadam Vebsters turpināja vākt informāciju par Konfederāciju Mērilendas dienvidos un Ričmondā, Virdžīnijā. 1862. gadā Ričmondā viņš saslima ar reimatismu, un bija pārāk slims, lai sūtītu jaunus ziņojumus Pinkertonam. Tā rezultātā Pinkertons nosūtīja aģentus Praisu Lūisu un Džonu Skalliju, lai atrastu Vebsteru. Abi vīrieši tika atpazīti kā Savienības spiegi un Konfederācija viņus sagūstīja. Skallijs galu galā atklāja konfederātiem informāciju, kuras dēļ tika arestēti Vebsters un Lotone.

Konfederācijas virsnieki daudzkārt bija uzticējušies Vebsteram ar vērtīgiem dokumentiem un informāciju, un Konfederācija bija ārkārtīgi samulsusi par Vebstera nodevību. Lai gan Lūiss un Skallijs galu galā tika atbrīvoti, Vebsters tika arestēts, tiesāts un notiesāts uz nāvi ar pakāršanu. Hetija Lotone tika ieslodzīta un vēlāk atbrīvota ieslodzīto apmaiņas rezultātā.

## Nāve
thumb|Vebstera kaps Onergas kapsētā
Kad Pinkertons saņema ziņas par spriedumu Vebstera lietā, viņš un prezidents Linkolns nosūtīja Konfederācijai ziņojumu, draudot, ka, ja Vebsters tiks sodīts ar nāvi, Savienība atbildēs, pakarot kādu Konfederācijas spiegu. Savienības politika bija turēt Konfederācijas spiegus apcietinājumā un apmainīt tos pret Savienības gūstekņiem.

Konfederācija ignorēja šos draudus, un 1862. gada 29. aprīlī Timotijs Vebsters devās uz karātavām Ričmondā, Virdžīnijā, Lī nometnē. Pēc tam, kad sākotnējais mēģinājums pakārt Vebsteru neizdevās, viņam atkal palīdzēja uzrāpties uz karātavām, un viņs tika dzirdēts sakām: "Es ciešu dubultu nāvi!", pirms viņš tika nogalināts otrajā mēģinājumā. Pēc tam viņš tika apglabāts Ričmondā, bet 1871. gadā Pinkertons nosūtīja Džordžu Bangsu un Tomasu G. Robinsonu (Timotija znotu) uz Ričmondu, lai atrastu viņa mirstīgās atliekas un nogādātu tās Onergā, pārapbedīšanai. Viņš tika apglabāts blakus savam tēvam Timotijam Vebsteram vecākajam un dēlam Timotijam Vebsteram III.

## Atsauces

## Ārējās saites

*Espionage in the Civil War